cyanic-selkie/wikianc huggingface dataset:
Σύνδρομο της Κίνας
Το Σύνδρομο της Κίνας (the China Syndrome) είναι όρος που επινοήθηκε από Αμερικανό φυσικό το 1971 για να περιγράψει ένα πιθανό επακόλουθο κάποιας σοβαρής πυρηνικής κατάρρευσης, κατά τη διάρκεια της οποίας λιωμένα συστατικά του πυρήνα του αντιδραστήρα διαπερνούν το δοχείο εγλωβισμού που τα συγκρατεί και το ίδιο το κτίριο. Ο όρος είναι παραπλανητικός, διότι λιωμένο υλικό από ένα τέτοιο γεγονός δεν θα μπορούσε να διαπεράσει το φλοιό της Γης και να φτάσει στην Κίνα.
Ιστορία και χρήση
Πυρηνικοί σταθμοί που κατασκευάστηκαν στα τέλη της δεκαετίας του 1960 έθεσαν θέματα ασφάλειας και δημιούργησαν φόβους ότι ένα σοβαρό ατύχημα στον αντιδραστήρα θα μπορούσε να απελευθερώσει μεγάλες ποσότητες ραδιενεργού υλικού στο περιβάλλον. Στις αρχές της δεκαετίας του 1970, μια διαμάχη προέκυψε σχετικά με την ικανότητα των συστημάτων ψύξης εκτάκτου ανάγκης να αποτρέψουν την τήξη του πυρήνα, η οποία θα μπορούσε να οδηγήσει το λεγόμενο Σύνδρομο της Κίνας. Το θέμα αυτό συζητήθηκε σε δημοφιλή μέσα μαζικής ενημέρωσης και σε τεχνικά περιοδικά.
Το 1971, ο πυρηνικός φυσικός Ραλφ Λαππ χρησιμοποίησε τον όρο "σύνδρομο της Κίνας" για να περιγράψει μια πιθανή κατάσταση διαπέρασης της Γης λόγω τήξης, εξ αιτίας ατύχηματος απώλειας ψυκτικού μέσου στον αντιδραστήρα και της επακόλουθης διαφυγής ραδιενεργού υλικού στο περιβάλλον. Οι δηλώσεις του έγιναν με βάση την έκθεση μιας ομάδας εργασίας πυρηνικών φυσικών με επικεφαλής τον Δρ W.K. Ergen, που δημοσιεύθηκε το 1967. Οι κίνδυνοι ενός τέτοιου υποθετικού ατυχήματος κατέστησαν δημοφιλείς από την ταινία του 1979, Το Σύνδρομο Της Κινας.
Πιθανές επιπτώσεις μιας καταστροφικής κατάρρευσης
Το «Σύνδρομο της Κίνας», αναφέρεται σε ένα πιθανό αποτέλεσμα καταστροφικής, πυρηνικής κατάρρευσης ενός πυρηνικού αντιδραστήρα. Επονομαζόμενο και ως ατύχημα απώλειας ψυκτικού μέσου, το σενάριο αρχίζει όταν κάτι προκαλεί τη στάθμη του υγρού ψύξης στο δοχείο του αντιδραστήρα να πέσει, αποκαλύπτοντας μέρος ή όλο το συγκρότημα των ράβδων καυσίμων. Ακόμη και αν η πυρηνική αλυσιδωτή αντίδραση έχει σταματήσει με τη χρήση των ράβδων ελέγχου ή άλλων συσκευών, το καύσιμο εξακολουθεί να παράγει σημαντική θερμότητα για κάποιο χρονικό διάστημα λόγω της περαιτέρω διάσπασης των προϊόντων σχάσης. Εάν δεν υποστούν σωστή ψύξη, το σύνολο των καυσίμων μπορεί να μαλακώσει και να λιώσει, πέφτοντας στο κάτω μέρος του δοχείου του αντιδραστήρα. Εκεί, χωρίς ράβδους ελέγχου απορρόφησης νετρονίων για να το αποτρέψει, η πυρηνική σχάση θα μπορούσε να επαναληφθεί, αλλά, ελλείψει ενός ρυθμιστή νετρονίων, θα μπορούσε και όχι. Σε κάθε περίπτωση, χωρίς επαρκή ψύξη, η θερμοκρασία του τετηγμένου καυσίμου θα μπορούσε να αυξηθεί έως το σημείο τήξης του και το καυσιμο να διαφύγει από το συγκρότημα στο οποίο περιέχεται. Αν και πολλοί θεωρούν ότι η ραδιενεργής αυτή λάβα θα σταματήσει πριν ή στον υπόγειο υδροφόρο ορίζοντα, τέτοια σειρά γεγονότων θα απελευθέρωναν μεγάλες ποσότητες ραδιενεργού υλικού στην ατμόσφαιρα και στα υπόγεια ύδατα, ενδεχομένως προκαλώντας ζημιά στη τοπική χλωρίδα και πανίδα.
Παραπομπές
Κατηγορία:Πυρηνικά ατυχήματα
Αρχαιολογικό Μουσείο Μυκόνου
Το Αρχαιολογικό Μουσείο Μυκόνου είναι μουσείο στη Μύκονο, στην Περιφέρεια Νοτίου Αιγαίου της Ελλάδας.
Ιστορία
Το μουσείο χτίστηκε το 1905 για να στεγάσει τα ευρήματα από το Βόθρο της Καθάρσεως του 425/426 π.Χ., που ανακαλύφθηκε το 1898 στη νησίδα Ρήνεια από τον Δ. Σταυρόπουλο. Είναι ένα από τα παλαιότερα μουσεία της Ελλάδας και σχεδιάστηκε από τον Αλέξανδρο Λυκάκη και χρηματοδοτήθηκε από το Υπουργείο Παιδείας και την Αρχαιολογική Εταιρεία Αθηνών. Το οικόπεδο ήταν δωρεά του Δήμου Μυκόνου. Οι συλλογές του περιλαμβάνουν εκθέματα που χρονολογούνται από την Προϊστορική έως την Ελληνιστική περίοδο.
Το αρχικό νεοκλασικό κτίριο υποβλήθηκε σε ανακαινίσεις και επεκτάσεις τις δεκαετίες του 1930 και του 1960 και το μεγάλο ανατολικό δωμάτιο προστέθηκε το 1972. Το μουσείο περιέχει αντικείμενα από το γειτονικό νησί Ρήνεια, όπως κεραμική του 9ου έως 8ου αιώνα π.Χ. από τις Κυκλάδες και έργα του 7ου έως 6ου αιώνα π.Χ. από άλλες περιοχές του Αιγαίου. Το πιο διάσημο αντικείμενο είναι το μεγάλο αγγείο που δημιουργήθηκε στην Τήνο, που δείχνει σκηνές από την πτώση της Τροίας.
Εξωτερικοί σύνδεσμοι
Κατηγορία:Κτίρια και κατασκευές στη Μύκονο Μυκονος
1427 Ρουβούμα
Φυσικά χαρακτηριστικά
Η μέση διάμετρος της Ρουβούμα εκτιμάται σε 37,56 χιλιόμετρα. Ο φασματικός τύπος της είναι C (ανθρακούχος), ενώ το γεωμετρικό άλβεδό της είναι 0,0657. Η Ρουβούμα περιστρέφεται γύρω από τον εαυτό της μία φορά κάθε 4 ώρες και 48 λεπτά.
Εξωτερικοί σύνδεσμοι
Ρουβουμα
Αντικείμενο (γραμματική)
Στη γλωσσολογία, αντικείμενο είναι όρος της πρότασης που δηλώνει το πρόσωπο, αντικείμενο κλπ που μεταβαίνει η ενέργεια του υποκειμένου. Δεν είναι απαραίτητο ότι όλες οι προτάσεις έχουν αντικείμενο, αν και υπάρχουν περιπτώσεις που υπάρχουν πάνω από ένα και χωρίζονται σε άμεσο και έμμεσο αντικείμενο. Το αντικείμενο βρίσκεται πάντοτε σε πτώση γενική, δοτική (στα αρχαία και την καθαρεύουσα) και αιτιατική. Η εύρεση του αντικειμένου γίνεται με τις ερωτήσεις τι + ρήμα + υποκείμενο ποιον + ρήμα + υποκείμενο ή σε ποιον + ρήμα + υποκείμενο.
Κατηγορία:Γραμματική Κατηγορία:Συντακτικό
Γερουσία της Βιρτζίνια
Η Γερουσία της Βιρτζίνια (αγγλικά: Senate of Virginia) είναι η άνω βουλή της Γενικής Συνέλευσης της Βιρτζίνια. Η Γερουσία συντίθεται από 40 Γερουσιαστές που αντιπροσωπεύουν έναν ίσο αριθμό μονομελών συστατικών περιφερειών. Της Γερουσίας προεδρεύει ο εκάστοτε Αντικυβερνήτης της Βιρτζίνια. Πριν την Αμερικανική Επανάσταση, η άνω βουλή της Γενικής Συνέλευσης αντιπροσωπευόταν από το Συμβούλιο του Κυβερνήτη, που αποτελείτο από εκτελεστικούς συμβούλους που διορίζονταν από τον Κυβερνήτη της Βιρτζίνια ως συμβούλους.
Ο Αντικυβερνήτης προεδρεύει καθημερινά της Γερουσίας της Βιρτζίνια. Σε περίπτωση απουσίας του Αντικυβερνήτη, ένας προσωρινός πρόεδρος (ο αναπληρωτής) προεδρεύει, συνήθως ένα ισχυρό μέλος του κόμματος της πλειοψηφίας. Η Γερουσία είναι ίση με την Βουλή των Αντιπροσώπων, το κατώτερο σώμα του νομοθετικού σώματος, με εξαίρεση ότι τα φορολογικά νομοσχέδια πρέπει να αρχίσουν από την Βουλή, παρομοίως με το ομοσπονδιακό Κογκρέσο των ΗΠΑ.
Τα μέλη της Γερουσίας της Βιρτζίνια εκλέγονται κάθε τέσσερα έτη από τους ψηφοφόρους των 40 γερουσιαστικών περιφερειών την Τρίτη που διαδέχεται την πρώτη Δευτέρα του Νοεμβρίου. Η τελευταία εκλογή έλαβε χώρα τον Νοέμβριο 2019. Δεν υπάρχουν όρια θητείας για τους Γερουσιαστές.
Στις πολιτειακές εκλογές της Βιρτζίνια το 2007, το Δημοκρατκό Κόμμα επανέκτησε την πλειοψηφία στη Γερουσία για πρώτη φορά από το 1999, όταν το Ρεπουμπλικανικό Κόμμα πήρε τον έλεγχο της γερουσίας για πρώτη φορά στην ιστορία. Οι εκλογές του 2011 κατέληξαν σε μια διάσπαση 20-20 μεταξύ των κομμάτων, αλλά καθώς ο διαιτητής στις ισοπαλίες είναι ο Ρεπουμπλικανός Αναπληρωτής Κυβερνήτης Μπιλ Μπόλινγκ, οι Ρεπουμπλικανοί αποτελεσματικά επανέκτησαν τον έλεγχο. Μετά τις εκλογές του 2013, ο Δημοκρατικός Πολιτειακός Γερουσιαστής Ραλφ Νόρθαμ έγινε Αναπληρωτής Κυβερνήτης, αλλά οι Δημοκρατικοί επανέκτησαν τον έλεγχο του σώματος όταν η έδρα του Νόρθαμ κερδήθηκε από έναν Δημοκρατικό μετά από μια ειδική εκλογή τον Ιανουάριο του 2014.
Το Δημοκρατικό κόμμα ανέκτησε τον έλεγχο της Γερουσίας μετά τις εκλογές του 2019 και τα νέα μέλη ορκίστηκαν στις 8 Ιανουαρίου 2020, Μετά την ορκομωσία, η Λουίζ Λούκας εκλέχθηκε η πρώτη γυναίκα και πρώτη Αφροαμερικανή Προσωρινή Πρόεδρος της Γερουσίας.
Μισθός και προϋποθέσεις
Ο ετήσιος μισθός για τους γερουσιαστές είναι $18.000 ανά έτος. Για να μπορούν να εκλεγούν στο αξίωμα, οι γερουσιαστές πρέπει να είναι τουλάχιστον 21 ετών την εποχή της εκλογής, κάτοικοι της περιφέρειας που εκπροσωπούν, και με δικαίωμα να ψηφίζουν για τους νομοθέτες της Γενικής Συνέλευσης. Η τακτική συνεδρίαση της Γενικής Συνέλευσης είναι 60 ημέρες κατά την διάρκεια των άρτιων ετών και 30 ημέρες κατά την διάρκεια των περιττών ετών, εκτός αν επεκταθούν με ψήφο δύο τρίτων από αμφότερα τα σώματα.
Πρόεδροι επιτροπών και σημαίνοντα μέλη
Η Γερουσία της Βιρτζίνια έχει 11 μόνιμες επιτροπές.
Εξωτερικοί σύνδεσμοι
Βιρτζινια Κατηγορία:Βιρτζίνια
Αρμόγαλο
Το αρμόγαλο είναι παραδοσιακό τυρί της Σάμου με κρεμώδη βελούδινη υφή, μέγιστη υγρασία 70,8%, λιπαρά 13,8%. Μοιάζει με το γαλοτύρι, έχει πικάντικη γεύση, ελαφρώς ξινή και φρέσκια. Φτιάχνεται από γίδινο γάλα, ωριμάζει για 24 ώρες, στραγγίζει για άλλες 24 και τέλος χτυπιέται και συσκευάζεται. Η μοναδική τυροκομική μονάδα σ' ολόκληρη τη Σάμο βρίσκεται στους Μυτιληνιούς, λέγεται «Τυροκομική Σάμου» και παρασκευάζει το αρμόγαλο Σάμου. Πρόκειται για τυρί τοπικής εμβέλειας. Παλιότερα φτιαχνόταν από νοικοκυρές στο σπίτι. Τα μαλακά τυριά που έχουν την υφή ενός πηχτού γιαουρτιού έχουν μικρή διάρκεια ζωής λόγω της μικρής ή μηδενικής περιεκτικότητάς τους σε αλάτι. Εξαιρούνται όσα τυποποιούνται σε κενό αέρος κι έχουν διάρκεια ζωής έως και 1 έτος.
Καταναλώνεται ως αλοιφή πάνω σε ψωμί ή παξιμάδι, ως μεζές του τσίπουρου ή της ρακής, ή στο πρωινό με φρούτα ή μέλι. Προστίθεται σε φρέσκες σαλάτες και γίνεται βασικό υλικό σε πίτες και τάρτες, σε πιτάκια αλμυρά ή γλυκά που συνήθως συνδυάζονται με μέλι, και σε σάλτσες ζυμαρικών. Η γεύση του αναδεικνύεται στη συνταγή για κρεμμυδοντολμάδες με αρμόγαλο.
Βιβλιογραφία
Κατηγορία:Ελληνική κουζίνα Κατηγορία:Τυριά κατσικίσιου γάλακτος Κατηγορία:Ελληνικά τυριά
Σιδηροδρομικός Σταθμός Ξυλοκάστρου
Ο Σιδηροδρομικός Σταθμός Ξυλοκάστρου είναι ένας σιδηροδρομικός σταθμός του Οργανισμού Σιδηροδρόμων Ελλάδος στο Ξυλόκαστρο του Νομού Κορινθίας στη χιλιομετρική θέση 136,839. Βρίσκεται λίγο νότια από τα όρια του αστικού ιστού και έλαβε την ονομασία του από την πόλη την οποία εξυπηρετεί. Ο σταθμός παραδόθηκε προς επιβατική χρήση στις 22 Ιουνίου 2020, οπότε περαιώθηκαν τα έργα για την απόλυτη ετοιμότητα της νέας γραμμής που εξυπηρετείται από τα τρένα υψηλών ταχυτήτων ανάμεσα στην Αθήνα και την Πάτρα.
Ο σταθμός Ξυλοκάστρου δεν πρέπει να συγχέεται με τον ομώνυμο παλαιό σιδηροδρομικό επί της σιδηροδρομικής γραμμής Πειραιά–Πάτρας των πρώην Σιδηροδρόμων Πειραιώς - Αθηνών - Πελοποννήσου, ο οποίος βρίσκεται βορειοανατολικά του σημερινού σταθμού, εγγύτερα της παραλίας του Κορινθιακού Κόλπου.
Γενικά
Ο σταθμός έχει 4 γραμμές, εκ των οποίων οι 2 διαθέτουν στεγασμένες πλευρικές αποβάθρες, καθιστώντας δυνατή την στάθμευση αμαξοστοιχιών. Στο κτήριο του σταθμού υπάρχει χώρος αναμονής, σκάλες για την πρόσβαση των γραμμών, καθώς και ανελκυστήρας. Τα εγκαίνια του αναμένεται να πραγματοποιηθούν τον Απρίλιο του 2020, μαζί με το υπόλοιπο τμήμα Κιάτου-Αιγίου.
Παραπομπές
Ξυλόκαστρο Ξυλόκαστρο Ξυλόκαστρο
Πανελλήνιο πρωτάθλημα στίβου γυναικών 2003
Το 68ο Πανελλήνιο πρωτάθλημα στίβου γυναικών 2003 διεξήχθη στο Εθνικό Στάδιο Τρικάλων στις 14 και 15 Ιουνίου μαζί με το αντίστοιχο πανελλήνιο πρωτάθλημα στίβου ανδρών 2003. Επιλέχτηκαν τα Τρίκαλα για δεύτερη συνεχόμενη χρονιά λόγω των έργων που γίνονταν στο Ολυμπιακό Στάδιο Αθήνας εν όψει των Ολυμπιακών Αγώνων του 2004.
Το πρωτάθλημα μαραθωνίου διεξήχθη στις 2 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο και αποτέλεσε δοκιμαστικό γεγονός (test event) για τον μαραθώνιο της Ολυμπιάδας της επόμενης χρονιάς. Η συγκυρία αυτή είχε ως αποτέλεσμα να υπάρξει πολύ μεγάλη συμμετοχή -τερμάτισαν 413 Ελληνίδες και ξένες αθλήτριες. Όμως, ο αγώνας δεν έγινε υπό ευνοϊκές συνθήκες, μιας και επικρατούσε ασυνήθιστη για την εποχή ζέστη και υγρασία, ενώ παράλληλα όλη η διαδρομή ήταν ένα εργοτάξιο λόγω των ολυμπιακών έργων αναμόρφωσής της. Πολλές αθλήτριες χρειάστηκαν ιατρική φροντίδα, ενώ όσες τερμάτισαν ανέμεναν επί ώρες να φτάσουν τα πράγματά τους (ρούχα κλπ) από το Μαραθώνα, αφού το φορτηγό "κόλλησε" στην κίνηση. Πανελληνιονίκης αναδείχθηκε η Γεωργία Αμπατζίδου για τρίτη συνεχόμενη χρονιά. Παράλληλα ήταν δεύτερη στη γενική κατάταξη πίσω από την πολιτογραφημένη Ολλανδέζα -πρώην Ρωσίδα- Νάντια Βίγενμπεργκ-Ιλίινα.
Σε ξεχωριστές ημερομηνίες έγιναν τα πρωταθλήματα 20 χλμ βάδην, επτάθλου και δρόμου 10χλμ εντός σταδίου. Τα αποτελέσματά τους υπολογίστηκαν στη βαθμολογία. Πρωταθλητής σύλλογος αναδείχθηκε με μεγάλη διαφορά ο Πανελλήνιος Γ.Σ. για δωδέκατη συνεχόμενη χρονιά και 26η συνολικά. Παράλληλα, έκανε το δωδέκατο συνεχόμενο "νταμπλ" και 16ο συνολικά, αφού κατέκτησε και το ανδρικό πρωτάθλημα.
Βαθμολογία
* Βαθμολογήθηκαν οι 12 πρώτες κάθε αγωνίσματος.
Αρχαιοπτέρυξ
Ο αρχαιοπτέρυξ ή αρχαιοπτέρυγα (Archaeopteryx), αναφερόμενο μερικές φορές και με το γερμανικό του όνομα, Urvogel («το πρώτο πτηνό»), είναι το αρχαιότερο και πιο πρωτόγονο γένος πτηνών που είναι γνωστό. Το όνομα προέρχεται από τα αρχαία ελληνικά και.
Ο αρχαιοπτέρυξ έζησε στην ύστερη Ιουράσια περίοδο, περίπου 150-145 εκατομμύρια χρόνια πριν, εκεί που σήμερα βρίσκεται η νότια Γερμανία, σε μια περίοδο που η Ευρώπη ήταν αρχιπέλαγος νησιών σε μία ρηχή τροπική θάλασσα, πολύ πιο κοντά στον ισημερινό από ό,τι είναι τώρα.
Ο αρχαιοπτέρυξ είχε μέγεθος παρόμοιο με της κίσσας και μπορούσε να φτάσει περίπου μισό μέτρο σε μήκος. Παρά το μικρό του μέγεθος, τα φαρδιά φτερά και την τεκμαιρόμενη ικανότητά του να πετάει ή να αιωρείται, ο αρχαιοπτέρυξ είχε περισσότερα κοινά με μικρά θηριόποδα παρά με τα σύγχρονα πτηνά. Πιο συγκεκριμένα, μοιράζεται τα εξής χαρακτηριστικά με τα δεινονυχοσαύρια (δρομαιοσαυρίδες και τροοδοντίδες): σαγόνια με αιχμηρά δόντια, τρία δάχτυλα με νύχια, μακρυά οστέινη ουρά, τα δεύτερα δάχτυλα του ποδιού είναι υπερεκτάσιμα, πούπουλα (που υπαινίσσονται ομοιοθερμία) και διάφορα σκελετικά χαρακτηριστικά.
Τα παραπάνω χαρακτηριστικά καθιστούν τον αρχαιοπτέρυγα τον πρώτο ξεκάθαρο υποψήφιο για μεταβατικό απολίθωμα μεταξύ των δεινοσαύρων και των πτηνών. Έτσι ο αρχαιοπτέρυξ παίζει σημαντικό ρόλο, όχι μόνο στην μελέτη της προέλευσης των πτηνών αλλά και στην μελέτη των δεινοσαύρων.
Το πρώτο πλήρες είδος αρχαιοπτέρυγος ανακαλύφθηκε το 1861, δύο χρόνια αφότου ο Τσαρλς Ντάργουιν δημοσίευσε το έργο του Περί της καταγωγής των ειδών, και αποτέλεσε βασικό στοιχείο στο ζήτημα της εξέλιξης. Με την πάροδο των χρόνων ανακαλύφθηκαν εννέα ακόμα απολιθώματα αρχαιοπτέρυγων. Παρά την ποικιλία ανάμεσα σε αυτά τα απολιθώματα, οι περισσότεροι ειδικοί θεωρούν ότι όλα τα ευρήματα ανήκουν στο ίδιο είδος, αν και το ζήτημα είναι ακόμα υπό συζήτηση.
Πολλά από αυτά τα έντεκα απολιθώματα περιέχουν εντυπωμένα πούπουλα —από τα παλαιότερα (αν όχι τα παλαιότερα) άμεσα στοιχεία που υπάρχουν για τα πούπουλα. Επιπλέον, επειδή αυτά τα πούπουλα είναι προηγμένης μορφής (κωπαία φτερά), τα απολιθώματα αυτά αποτελούν στοιχείο τού ότι τα πούπουλα είχαν αρχίσει ήδη να εξελίσσονται για αρκετό καιρό.
Περιγραφή
αριστερά|μικρογραφία|Αναπαράσταση Ο αρχαιοπτέρυξ ήταν πρωτόγονο πτηνό που έζησε κατά την Τιθώνια φάση της Ιουρασικής περιόδου, περίπου 150-145 εκατομμύρια χρόνια πριν. Τα μόνα δείγματα αρχαιοπτέρυγος που έχουν ανακαλυφθεί προέρχονται από ασβεστόλιθους του Σόλνχοφεν, στη νότια Γερμανία, που είναι σπάνιος και αξιοσημείωτος γεωλογικός σχηματισμός γνωστός για τα έξοχης λεπτομέρειας απολιθώματα.
thumb|375px|right|Οκτώ δείγματα συγκρινόμενα με ένα ανθρώπινο πόδι. Ο αρχαιοπτέρυξ είχε περίπου το μέγεθος ενός μέσου μεγέθους σύγχρονου πτηνού, με φαρδιά φτερά τα οποία είχαν στρογγυλεμένες άκρες και μακρυά ουρά σε σχέση με το μήκος του σώματός του. Συνολικά το μήκος του σώματος του αρχαιοπτέρυγος μπορούσε να φτάσει τα 500 χιλιοστά. Τα πούπουλα του αρχαιοπτέρυγος, αν και λιγότερο τεκμηριωμένα από ότι τα υπόλοιπα χαρακτηριστικά του, έμοιαζαν πολύ στην δομή και το σχέδιο με αυτά των σύγχρονων πτηνών. Εντούτοις, παρά την παρουσία πολλών χαρακτηριστικών πτηνών, ο αρχαιοπτέρυξ είχε πολλά χαρακτηριστικά των θηριόποδων. Εν αντιθέσει με τα σύγχρονα πτηνά, ο αρχαιοπτέρυξ είχε μικρά δόντια καθώς και μακρυά οστέινη ουρά, χαρακτηριστικά που μοιραζόταν με άλλους δεινόσαυρους της εποχής.
Επειδή είχε μεγάλο αριθμό χαρακτηριστικών κοινά και με τα πτηνά και με τους δεινόσαυρους, ο αρχαιοπτέρυξ συχνά θεωρείται σύνδεσμος μεταξύ τους - πιθανώς το πρώτο πτηνό πάνω στην αλλαγή από ζώο του εδάφους σε πτηνό. Την δεκαετία του 1970 ο Τζον Όστρομ, ακολουθώντας το παράδειγμα του Τόμας Χάξλεϋ από το 1868, διατύπωσε την άποψη ότι τα πτηνά εξελίχθηκαν από τα θηριόποδα και ότι ο αρχαιοπτέρυξ ήταν το κρίσιμο αποδεικτικό στοιχείο για αυτό, καθώς έχει ένα μέρος χαρακτηριστικών πτηνού όπως το υοειδές οστούν, κωπαία φτερά, φτερά και εν μέρει ανεστραμμένο το πρώτο δάχτυλο του ποδιού, και ένα μέρος χαρακτηριστικών των δεινοσαύρων και των θηριόποδων. Για παράδειγμα έχει μακριά ανιούσα απόφυση στον αστράγαλο, μεσοδοντικές πλάκες, και μια απόφυση στο θυροειδές τρήμα του ισχίου. Συγκεκριμένα, ο Όστρομ ανακάλυψε ότι ο αρχαιοπτέρυξ μοιάζει εξαιρετικά με την οικογένεια θηριοπόδων δρομαιοσαυρίδες.
Τα πρώτα υπολείμματα αρχαιοπτέρυγα ανακαλύφθηκαν το 1861, δύο μόνο χρόνια μετά τη δημοσίευση από τον Κάρολο Δαρβίνο του Περί της καταγωγής των ειδών. Ο αρχαιοπτέρυξ φάνηκε πως επιβεβαίωνε τις θεωρίες του Δαρβίνου και έκτοτε αποτελεί θεμελιώδες στοιχείο για την καταγωγή των πτηνών, την διαμάχη για τα μεταβατικά απολιθώματα και την επιβεβαίωση της εξέλιξη. Πράγματι, περαιτέρω έρευνες σε δεινόσαυρους από την έρημο Γκόμπι και την Κίνα έχουν έκτοτε παράσχει περισσότερα στοιχεία για τη σύνδεση μεταξύ αρχαιοπτέρυγος και δεινοσαύρων, όπως οι φτερωτοί δεινόσαυροι από την Κίνα. Ο αρχαιοπτέρυξ είναι κοντά στους προγόνους των σημερινών πτηνών, και έχει τα περισσότερα από τα χαρακτηριστικά που θα περίμενε κανείς από έναν πρόγονο των πτηνών. Εντούτοις, ενδέχεται να μην είναι άμεσος πρόγονος των ζωντανών πτηνών, και είναι αβέβαιο πόση εξελικτική διαφοροποίηση υπήρχε ήδη ανάμεσα στα άλλα πτηνά εκείνη την περίοδο.
Παραπομπές
Αρχαιοπτερυξ
Σμέρδις της Περσίας
Ο Μπαρντίγια της Περσίας (... - 522 π.Χ.), ή κατά την ελληνική απόδοση Σμέρδις της Περσίας ήταν βασιλιάς της Περσίας από τη δυναστεία των Αχαιμενιδών για λίγους μήνες το 522 π.Χ.. Ήταν νεώτερος γιος του ιδρυτή της Περσικής αυτοκρατορίας Κύρου Β’ του Μέγα και νεώτερος αδελφός του βασιλιά της Περσίας Καμβύση Β’. Οι γνώμες γύρω από το πρόσωπο του διίστανται η παράδοση που διατηρείται σύμφωνα με την επιγραφή του Δαρείου Α’ στο Μπεχιστούν δεν ήταν ο πραγματικός γιος του Κύρου αλλά ένας σφετεριστής μάγος με το όνομα Γαυμάτα. Σύμφωνα με τον Κτησία, ο Κύρος Β’ λίγο πριν πεθάνει όρισε τον Σμέρδι σατράπη των ανατολικών επαρχιών της αυτοκρατορίας του, αλλά σύμφωνα με την επιγραφή του Δαρείου ο Καμβύσης Β’ τον σκότωσε πριν φύγει για την Αίγυπτο κρατώντας τη δολοφονία μυστική. Ο Ηρόδοτος λέει ότι ο Σμέρδις πήγε μαζί με τον Καμβύση στην Αίγυπτο αλλά αργότερα του έδωσε εντολή να επιστρέψει πίσω στα Σούσα. Όταν ο Καμβύσης Β’ είδε ένα όνειρο ότι ο Σμέρδις θα του πάρει τον θρόνο τότε, σύμφωνα με τον Ηρόδοτο πάντα, έστειλε στα Σούσα έναν έμπιστό του με εντολή να δολοφονήσει τον μικρό αδελφό του. Ο Σμέρδις εκμεταλλεύτηκε τη δυσαρέσκεια του λαού από την αυταρχική εξουσία του Καμβύση Β’, κήρυξε επανάσταση εναντίον του και ανακηρύχθηκε βασιλιάς της Περσίας. Ο Καμβύσης Β΄ γύρισε πίσω να τον τιμωρήσει, αλλά πέθανε στον δρόμο την άνοιξη του 522 π.Χ.
Η ανατροπή του Σμέρδι απο τον Δαρείο
Κανένας δεν αντιστάθηκε στον νέο βασιλιά, κυβέρνησε 7 μήνες μεταφέροντας την πρωτεύουσα της αυτοκρατορίας του στη Μηδία. Στη συνέχεια μια ομάδα από 7 ευγενείς με επικεφαλής τον Δαρείο κατηγόρησαν τον Σμέρδι ότι δεν ήταν ο πραγματικός αδελφός του Καμβύση επειδή είχε δολοφονηθεί από τον αδελφό του αλλά ένας σφετεριστής μάγος με το όνομα Γαυμάτα. Οι ευγενείς συνέλαβαν και δολοφόνησαν τον Γαυμάτο στη συνέχεια ο αρχηγός τους Δαρείος ο οποίος ισχυρίστηκε ότι ανήκε στη δυναστεία των Αχαιμενιδών και ήταν μακρινός ξάδελφος του Κύρου ανακηρύχθηκε βασιλιάς ως Δαρείος Α’.
Εξωτερικοί σύνδεσμοι
Κατηγορία:Πέρσες βασιλείς Κατηγορία:Δυναστεία των Αχαιμενιδών
Γκραν Πρι Άμπου Ντάμπι 2021 (Φόρμουλα 1)
Το Γκραν Πρι του Άμπου Ντάμπι 2021 (επίσημα γνωστό ως Formula 1 Etihad Airways Abu Dhabi Grand Prix 2021) ήταν ένας αγώνας Φόρμουλα 1, που διεξήχθη στις 10-12 Δεκεμβρίου 2021 στη Πίστα της Γιας Μαρίνα στα Ηνωμένα Αραβικά Εμιράτα.
Συμμετέχοντες και επιλεγμένα ελαστικά
Για το 2021 η Pirelli έχει κάνει μια συγκεκριμένη επιλογή ελαστικών για όλους τους οδηγούς που θα ειναι ίδια για όλους τους αγώνες.
Free Practice 1 (FP1)
Στα πρώτα δοκιμαστικά της Παρασκευής, στις 10 Δεκεμβρίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 2 (FP2)
Στα δεύτερα δοκιμαστικά της Παρασκευής, στις 10 Δεκεμβρίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 3 (FP3)
Στα τρίτα δοκιμαστικά της Παρασκευής, στις 11 Δεκεμβρίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Κατατακτήριες δοκιμές
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Τελική κατάταξη
† - Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.
Παραπομπές
Κατηγορία:Παγκόσμιο πρωτάθλημα Φόρμουλα 1 το 2021
ΑΤΚ Μοχούν Μπαγκάν Φ.Κ.
Η ΑΤΚ Μοχούν Μπαγκάν Φ.Κ. (αγγλικά: ATK Mohun Bagan FC) είναι ινδικός επαγγελματικός σύλλογος ποδοσφαίρου που εδρεύει στην Καλκούτα της Δυτικής Βεγγάλης. Ο σύλλογος συμμετέχει στη Σούπερ Λιγκ Ινδίας, την κορυφαία κατηγορία του ινδικού ποδοσφαίρου. Αυτός ο νέος συγχωνευμένος σύλλογος δημιουργήθηκε ως μέρος μιας συγχώνευσης μεταξύ του τμήματος ποδοσφαίρου του πολυαθλητικού συλλόγου Μοχούν Μπαγκάν ΑΚ και της πρώην ομάδας της Σούπερ Λιγκ Ινδίας, ATK. Ο σύλλογος ξεκίνησε να παίζει στο πρωτάθλημα από τη σεζόν 2020-21. Ο κύριος ιδιοκτήτης του συλλόγου είναι ο πρόεδρος της RPSG Group, Σαντζίβ Γκοένκα. Ο πρώην Ινδός διεθνής παίκτης του κρίκετ, Σουράβ Γκανγκουλί και ο Ούτσαβ Πάρεκ λειτουργούν επίσης ως συνιδιοκτήτες, μαζί με τη Μοχούν Μπαγκάν. Ο πρώην προπονητής της ATK, Αντόνιο Λόπεθ Χάμπας, είναι ο σημερινός προπονητής της ATK Μοχούν Μπαγκάν. Αγωνίζεται στο Ντέρμπι της Καλκούτας με τους μακροχρόνιους αντιπάλους της, Ιστ Μπενγκάλ Φ.Κ.. Ο πρώτος αγώνας ντέρμπι διεξήχθη στις 8 Αυγούστου 1921. Έχει επίσης έντονη αντιπαλότητα με την Μοχάμενταν Σ.Κ., αλλά η σημασία αυτού του αγώνα έχει ξεθωριάσει τις τελευταίες δύο δεκαετίες λόγω του γεγονότος ότι οι ομάδες συναντιούνται μόνο μία φορά το χρόνο στη Φούτμπολ Λιγκ Καλκούτας. Η έδρα του συλλόγου είναι το Στάδιο Γιούμπα Μπαράτι Κριράνγκαν, χωρητικότητας 85.000 θεατών.
Ιστορικό
Η ATK Μοχούν Μπαγκάν ιδρύθηκε ως μέρος της συγχώνευσης μεταξύ των Μοχούν Μπαγκάν και ΑΤΚ. Η Μοχούν Μπαγκάν ιδρύθηκε το 1889 ως Μοχούν Μπαγκάν Σπόρτινγκ Κλαμπ και είναι ένας από τους παλαιότερους και πιο ιστορικούς ποδοσφαιρικούς συλλόγους στην Ινδία. Το πιο αξιοσημείωτο επίτευγμα του συλλόγου ήρθε στις 29 Ιουλίου 1911, όταν η Μοχούν Μπαγκάν νίκησε το Σύνταγμα Ανατολικού Γιορκσάιρ στον τελικό του ΙΠΟ Σιλντ. Η νίκη της Μοχούν Μπαγκάν ήταν η πρώτη φορά που ένας ινδικός ποδοσφαιρικός σύλλογος είχε κερδίσει το ΙΠΟ Σιλντ και έγινε σύμβολο του εθνικισμού κατά τη διάρκεια του ινδικού κινήματος ανεξαρτησίας. Ο σύλλογος ήταν ιδρυτικό μέλος της Νάσιοναλ Φούτμπολ Λιγκ (ΝΦΛ), του πρώτου εγχώριου πρωταθλήματος της Ινδίας, το 1996. Έκτοτε, ο σύλλογος έχει κερδίσει πέντε τίτλους πρωταθλήματος, τρεις στο ΝΦΛ και δύο στην I-League και είναι ισόβαθμος στη κορυφή για τον πιο επιτυχημένο σύλλογο στο ινδικό ποδόσφαιρο. Η Μοχούν Μπαγκάν έχει επίσης κερδίσει τους περισσότερους τίτλους του Κυπέλλου Ομοσπονδίας (14) και τους δεύτερους περισσότερους τίτλους της Φούτμπολ Λιγκ Καλκούτας (30). Η ΑΤΚ Φούτμπολ Κλαμπ, που ιδρύθηκε στις 7 Μαΐου 2014 ως Ατλέτικο ντε Κολκάτα, ήταν ιδρυτικό μέλος της Σούπερ Λιγκ Ινδίας. Ο σύλλογος ανήκε σε μια κοινοπραξία αποτελούμενη από τον ιδρυτή της RPSG Group, Σαντζίβ Γκοένκα, τον Χάρσαβαρνταν Νιόσια, τον πρώην Ινδό διεθνή παίκτη του κρίκετ, Σουράβ Γκανγκουλί, τον Ούτσαβ Πάρεκ και τον ισπανικό ποδοσφαιρικό σύλλογο Ατλέτικο Μαδρίτης. Ο σύλλογος κέρδισε τους δύο από τους τρεις πρώτους τελικούς της Σούπερ Λιγκ Ινδίας το 2014 και το 2016. Μετά από τρεις σεζόν, η Ατλέτικο Μαδρίτης τερμάτισε τη συνεργασία της με το σύλλογο και πούλησε το μερίδιο ιδιοκτησίας τους στον Γκοένκα. Η ομάδα μετονομάστηκε τότε σε ATK. Τον Μάρτιο του 2020, η ATK κέρδισε το τρίτο και τελευταίο πρωτάθλημα της, νικώντας τον Τσεναϊγίν Φ.Κ. στον τελικό της σεζόν 2020.
Δημιουργία
Οι συζητήσεις για τη συμπερίληψη των γιγάντων της Καλκούτα και συλλόγων της I-League, Μοχούν Μπαγκάν ΑΚ και Ιστ Μπενγκάλ ΦΚ ξεκίνησαν από το 2018. Οι συζητήσεις και οι φήμες συνεχίστηκαν μέχρι το 2019, πριν από την ανακοίνωση στις 16 Ιανουαρίου 2020 ότι οι ιδιοκτήτες της ATK, RPSG Group, αγόρασαν μερίδιο 80% στη Μοχούν Μπαγκάν. Στο πλαίσιο της αγοράς, ανακοινώθηκε ότι η ATK θα συγχωνεύσει το εμπορικό της σήμα με της Μοχούν Μπαγκάν για να δημιουργήσει ένα νέο σύλλογο για την σεζόν 2020-21 της Σούπερ Λιγκ Ινδίας. Ανακοινώθηκε επίσης ότι ο νέος σύλλογος θα παρουσιαστεί την 1η Ιουνίου 2020, αλλά αναβλήθηκε λόγω της πανδημίας του COVID-19. Το όνομα του συλλόγου ανακοινώθηκε επίσημα στις 10 Ιουλίου 2020 ως ΑΤΚ Μοχούν Μπαγκάν. Αποκαλύφθηκε επίσης ότι ο σύλλογος θα διατηρούσε τα κύρια χρώματα της Μοχούν Μπαγκάν ΑΚ - πράσινο και καφέ - και αποκαλύφθηκε επίσης το νέο λογότυπο του συλλόγου.
Χρώματα και σήμα
Κατά την επίσημη παρουσίαση της ομάδας στις 10 Ιουλίου 2020, ανακοινώθηκε ότι ο σύλλογος θα χρησιμοποιούσε τα χρώματα της Μοχούν Μπαγκάν ΑΚ - πράσινο και καφέ - ως επίσημα χρώματα. Αποκαλύφθηκε επίσης από τον κύριο ιδιοκτήτη, Σαντζίβ Γκοένκα, ότι τα δευτερεύοντα χρώματα της ΑΤΚ Μοχούν Μπαγκάν θα ήταν λευκό και κόκκινο της ATK με πράσινες και καφέ ρίγες. Το λογότυπο του συλλόγου παρέμεινε επίσης σχεδόν αμετάβλητο από το λογότυπο που χρησιμοποίησε ο Μοχούν Μπαγκάν, όπου περιείχε το ιστιοφόρο αλλά με τη λέξη «ATK».
Στάδιο Σολτ Λέικ
Το ATK Μοχούν Μπαγκάν παίζει τους εντός έδρας αγώνες στο Στάδιο Σολτ Λέικ, που βρίσκεται στο προάστιο Μπιντάναγκαρ της Καλκούτα στη Δυτική Βεγγάλη. Εϊναι γήπεδο πολλαπλών χρήσεων και χρησιμοποιείται κυρίως για τη διοργάνωση ποδοσφαιρικών αγώνων. Το γήπεδο ήταν η έδρα τόσο της ATK όσο και της Μοχούν Μπαγκάν ΑΚ.
Γήπεδο Μοχούν Μπαγκάν
Το γήπεδο ανήκει στην Μοχούν Μπαγκάν, η οποία επί του παρόντος χρησιμοποιεί το γήπεδο ως χώρο προπόνησης. Οι ιδιοκτήτες της ATK Μοχούν Μπαγκάν σχεδιάζουν να ανακαινίσουν το γήπεδο στο εγγύς μέλλον, έτσι ώστε να μπορούν να χρησιμοποιήσουν αυτό το γήπεδο για τους εντός έδρας αγώνες της στη Σούπερ Λιγκ Ινδίας.
Εξωτερικοί σύνδεσμοι
Κατηγορία:ΑΤΚ Μοχούν Μπαγκάν Φ.Κ. Κατηγορία:Ποδοσφαιρικές ομάδες Ινδίας Κατηγορία:Ιδρύσεις ποδοσφαιρικών ομάδων το 2020
Τζων Κολίκος
Ο Τζων Κολίκος (John Colicos, 10 Δεκεμβρίου 1928 – 6 Μαρτίου 2000) ήταν Καναδός ηθοποιός με διακεκριμένη σταδιοδρομία στον Καναδά και σε θέατρα του Ηνωμένου Βασιλείου και των ΗΠΑ. Γεννήθηκε στο Μοντρεάλ από Έλληνα πατέρα και Καναδή μητέρα.
Φρεγάτα
thumb|260px|right|Η γαλλική ατμοφρεγάτα [[Καρτέσιος|Ντεκάρτ του 19ου αιώνα.]]
Τζων Κολίκος
Σταδιοδρομία
Ο Κολίκος εμφανίσθηκε το 1957 στο έργο Μαίρη Στιούαρτ στη Νέα Υόρκη και το 1963 στο Τρωίλος και Χρυσηίδα του Σαίξπηρ στο Φεστιβάλ Στράτφορντ του Οντάριο. Στη Νέα Υόρκη εμφανίσθηκε και στον Βασιλιά Ληρ (1956), στους Διαβόλους (1965–1966) και σε άλλες παραστάσεις.
Φρεγάτα
Η Φρεγάτα (σύντμηση Φ/Γ), παλαιότερα Φρεγάδα και Φεργάδα, αποτελεί ονομασία που έχει χρησιμοποιηθεί για να περιγράψει κατά εποχές διάφορους τύπους πολεμικών πλοίων με διαφορετικoύς ρόλους και μεγέθη.
Τζων Κολίκος
Σταδιοδρομία
Τα υποκριτικά του προσόντα συνετέλεσαν ώστε να επιλεγεί για τον ρόλο του Βασιλιά Ληρ το 1964 σε μία μνημειώδη πρώτη παραγωγή του ομώνυμου έργου στο Φεστιβάλ του Στράτφορντ. Αναφέρεται στο προσωπικό ημερολόγιο του Βρετανού ηθοποιού Κένεθ Γουίλιαμς, όπου ο δηκτικός κωμικός γράφει πόσο είχε εντυπωσιασθεί από την ηθοποιία του νεαρού μαθητευόμενου που ανέλαβε τον πρώτο ρόλο του έργου όταν ο γηραιός αλκοολικός σταρ που επρόκειτο να τον παίξει δεν ήταν σε θέση να τα βγάλει πέρα.
Φρεγάτα
Ο όρος "φρεγάτα" προήλθε από την περιοχή της Μεσογείου θαλάσσης περί τα τέλη του 15ου αιώνα, για να αναφερθεί σε ελαφρά πλοία τύπου γαλεάτσα (galleazza) με κουπιά, ιστία και ελαφρύ οπλισμό, ευκίνητα και ευέλικτα. Η ετυμολογία της λέξης είναι άγνωστη. Ο Francesco Bonomi στο "Vocabolario Etimologico della Lingua Italiana" και οι Manlio Cortelazzo, Carla Marcato στο "Dizionario etimologico dei dialetti italiani", επικαλούμενοι τον Jal το ετυμολογούν από την αρχαία ελληνική έκφραση ἄφρακτος ναῦς (ανοικτό πλοίο χωρίς κατώτερο κατάστρωμα), δηλαδη ακάλυπτο καραβι σε αντίθεση με τα κατάφρακτα. Από το Ελληνικό άφρακτος προέκυψε το Λατινικό apharctus ή aphractum. Επίσης, ο Κικέρων στις Επιστολές του στον Αττικό 5,13.1 αναφέρει : Navigavimus tardius propter aphractorum Rhodiorum imbecillitatem” (απέπλευσε χωρίς φόβο και χωρίς ναυτία, αλλά πιο αργά λόγω της αδυναμίας της Ροδιακής αφράκτου) και παρακάτω “detraxit viginti ipsos dies aphractus Rhodiorum” και “aphracta Rhodiorum habebam”.
Τζων Κολίκος
Σταδιοδρομία
Ο Κολίκος εμφανίσθηκε στον ρόλο του Μονκς Λήφορντ σε μία τηλεοπτική παραγωγή του Όλιβερ Τουίστ, στη σειρά «DuPont Show of the Month» το 1959. Επίσης αξιομνημόνευτοι ήταν οι ρόλοι του στη σειρά The Secret Storm (1966), στην κινηματογραφική ταινία Η Άννα των χιλίων ημερών (1969), στην οποία είχε τον ρόλο του αδίστακτου πρωθυπουργού Τόμας Κρόμγουελ, και στο επεισόδιο "The Goddess Calabra" (1973) της τηλεσειράς επιστημονικής φαντασίας The Starlost.
Φρεγάτα
Το 17ο και 18ο αιώνα αναφερόταν σε ένα μικρό, γρήγορο και ευέλικτο τριίστιο ιστιοφόρο πλοίο που χρησιμοποιούταν κυρίως για περιπολίες, με ένα ή δύο καταστρώματα πυροβόλων. Περί τα τέλη του 19ου αιώνου εμφανίστηκε η θωρακισμένη φρεγάτα, από την οποία αργότερα εξελίχθηκαν τα θωρηκτά.
Τζων Κολίκος
Σταδιοδρομία
Το 1982 έκανε και εκπαιδευτική τηλεόραση, εμφανιζόμενος στη βραβευμένη παραγωγή της TVOntario Προφητεία με τον Τζων Κολίκος. Ο συγγραφέας και σκηνοθέτης της δρ. Ρόμπερτ Γκάρντνερ ανέφερε για την πρώτη του συνάντηση με τον ηθοποιό: «Τον είχα δει πάρα πολλές φορές στον κινηματογράφο και στην τηλεόραση, και είχα πολύ τρακ. Στην πραγματικότητα, όμως, ήταν χαρά να συνεργάζεσαι μαζί του. Μόλις διαισθανόταν ότι ήσουν έτοιμος, ήταν απόλυτα επαγγελματίας. Η παρουσία του στην 90λεπτη παραγωγή υπήρξε ο βασικός λόγος που έφθασε να κερδίσει το Χρυσό Μετάλλιο στο Διεθνές Κινηματογραφικό Φεστιβάλ της Ατλάντα.»
Φρεγάτα
Από τον Β' Παγκόσμιο Πόλεμο και μετά ο όρος φρεγάτα αποδίδεται σε ένα πλοίο που χρησιμοποιείται για την προστασία άλλων πλοίων, εμπορικών και πολεμικών, κατά κύριο λόγο από υποβρύχια, σε συνοδείες νηοπομπών, αμφιβίων επιχειρήσεων και άλλων εκστρατευτικών αποστολών. Παρόλα αυτά, ο όρος φρεγάτα δεν χαρακτηρίζει συγκεκριμένο τύπο πλοίου από χώρα σε χώρα.
Τζων Κολίκος
Σταδιοδρομία
Στην αμερικανική τηλεόραση ο Κολίκος καθιερώθηκε ως πρότυπο του «κακού» σε έργα επιστημονικής φαντασίας, υποδυόμενος τόσο τον διοικητή των Κλίνγκον Κορ στο αρχικό Σταρ Τρεκ (1967), όσο και τον Κόμη Μπάλταρ στο Battlestar Galactica. Περισσότερο από 25 χρόνια μετά την αρχική του εμφάνιση στο Σταρ Τρεκ, ο Κολίκος επανέλαβε τον ρόλο τού ηλικίας 140 ετών Κορ σε τρία επεισόδια της σειράς Star Trek: Deep Space Nine, που προβλήθηκαν στις ΗΠΑ μεταξύ του 1994 και του 1998.
Φρεγάτα
Ιστορία
Το 1583, κατά τη διάρκεια του 80ετούς πολέμου, οι Αψβούργοι της Ισπανίας ανακατέλαβαν τη νότια Ολλανδία από τους επαναστατημένους Ολλανδούς. Αυτό οδήγησε τα κατεχόμενα λιμάνια που χρησιμοποιούσαν οι κουρσάροι του Ισπανικού στέμματος ως βάσεις τους, να επιτίθενται στα εμπορικά πλοία των Ολλανδών και των συμμάχων τους. Για να επιτευχθεί αυτό, ανέπτυξαν μικρά, ευέλικτα, σκάφη μόνο με ιστία, τα οποία αναφέρονταν ως φρεγάτες. Η επιτυχία αυτών των σκαφών επηρέασε τη σχεδίαση των Ολλανδικών πλοίων και των άλλων ναυτικών δυνάμενων. Μεγάλες φρεγάτες ικανές να διαπλέουν τον ωκεανό κατασκεύασε πρώτο το Ολλανδικό ναυτικό.
17ος – 19ος αιώνας
Η πρώτη Αγγλική φρεγάτα ναυπηγήθηκε περί το 1637. Οι αποστολές των φρεγατών εκείνης της περιόδου ήταν περιπολίες, αναγνωριστικές αποστολές, αποκαλούμενες "μάτια του στόλου", σε νηοψίες αλλά και επιθέσεις εναντίον εμπορικών πλοίων κυρίως πειρατικών, σε αποστολή μηνυμάτων, μεταφορά στρατού (πεζοναύτες) και υψηλόβαθμων προσώπων, ενώ σε περίπτωση έλλειψης πολεμικών πλοίων έπαιρναν μέρος και σε ναυμαχίες, γενικά όμως είχαν μικρό αριθμό πυροβόλων. Συνήθως συγκροτούσαν μικρούς στόλους ή επιχειρούσαν μόνα τους κατ΄ εναντίον. Σε αντίθεση με τα μεγαλύτερα πολεμικά πλοία, οι φρεγάτες, λόγω του χαμηλού κόστους συντήρησης, παρέμεναν περισσότερο επιχειρησιακές. Ο κύριος λόγος ήταν η φθηνή αλλά πολύτιμη εμπειρία που κέρδιζαν τα πληρώματα, που θα ήταν χρήσιμα σε καιρό πολέμου. Το 17ο αιώνα οι φρεγάτες ήταν τα θαύματα της μηχανικής. Οι Άγγλοι μηχανικοί πρόσθεσαν επιπλέον πανιά και όπλα. Οι Ολλανδοί τις έχτιζαν με ρηχό σκαρί. Ο οπλισμός τους περιλάμβανε από 22 κανόνια σε ένα κατάστρωμα ως και 70+ κανόνια σε δυο καταστρώματα. Στα πρώτα χρόνια της ατμοκίνησης οι φρεγάτες εξελίχθηκαν στα πιο γρήγορα πλοία. Στις αρχές του 19ου αιώνα οι φρεγάτες αποτελούσαν τα κομψότερα πλοία της εποχής όμως τελικά με την είσοδο του 20ου αιώνα οι περισσότερες εκείνων μετατράπηκαν σε κρουαζιερόπλοια. Κατά τη διάρκεια του Αγγλοαμερικανικού πολέμου για την ανεξαρτησία της Αμερικής, οι Άγγλοι εξεπλάγησαν από το μέγεθος και το βαρύ οπλισμό των αμερικανικών φρεγατών τις οποίες ονόμαζαν "μεταμφιεσμένες φρεγάτες". Αυτού του τύπου μιμήθηκαν στη συνέχεια οι Γάλλοι και αυτών οι Αιγύπτιοι και οι Τούρκοι στην Οθωμανική Αυτοκρατορία, τις οποίες ονόμαζαν "φερκάτα" και "φερκατέιν", που έφεραν πυροβόλα όσα και τα δίκροτα. Πριν αρχίσουν οι Άγγλοι να ναυπηγούν αυτό τον τύπο σημειώθηκε τότε η μεγάλη ανακάλυψη του ατμού, οπότε και άρχισε η ναυπήγηση ατμοφρεγατών.
Τζων Κολίκος
Σταδιοδρομία
Εκτός από τους ρόλους επιστημονικής φαντασίας, ο Κολίκος εμφανίσθηκε σε 7 επεισόδια της αστυνομικής σειράς Mannix, και στον ρόλο του τρελού επιστήμονα Μίκος Κάσαντάιν το 1981 στη σειρά Γενικό Νοσοκομείο. Εμφανίσθηκε πολλές φορές σε τηλεοπτικά σήριαλ σε όλη τη δεκαετία του 1960, όπως στον ρόλο του κακού σε τρία τουλάχιστον επεισόδια του περιπετειώδους Mission: Impossible.
Φρεγάτα
17ος – 19ος αιώνας
Το 1850 ο γαλλικός ναυτικός κανονισμός διέκρινε τις τότε φρεγάτες σε τέσσερις τάξεις. Την Α΄, Β΄, Γ΄ και Δ΄ τάξη (μικρότερη).
Τζων Κολίκος
Σταδιοδρομία
Υπήρξαν και εμφανίσεις του σε διαφημιστικά σποτ τη δεκαετία του 1990 (διαφήμισε γυαλιά και φακούς επαφής).
Φρεγάτα
20ός αιώνας
Ο όρος φρεγάτα επανήλθε κατά την περίοδο του Β΄ Παγκοσμίου Πολέμου από τους Άγγλους για να περιγράψει το είδος του πολεμικού πλοίου με ανθυποβρυχιακές δυνατότητες και συνοδείας νηοπομπών, που ήταν μεγαλύτερο από κορβέτα αλλά μικρότερο από καταδρομικό. Η ισχύς πυρός τους ήταν μικρότερη από αυτή των καταδρομικών, είχαν χαμηλότερη μέγιστη ταχύτητα, και ιδιαίτερα περιορισμένη χωρητικότητα καυσίμων. Ακόμα και για τον διάπλου του Ατλαντικού Ωκεανού ήταν αναγκαίος ο ανεφοδιασμός τους με καύσιμα. Αυτά τα μειονεκτήματα δεν αποτελούσαν σοβαρό πρόβλημα για ένα αντιτορπιλικό, αλλά μείωναν σοβαρά την δυνατότητα ενός στόλου που αποτελούνταν από φρεγάτες αντί των καταδρομικών.
Πηγές
Κατηγορία:Τύποι πλοίων Κατηγορία:Εκφράσεις
Τζων Κολίκος
Προσωπική ζωή
Ο Κολίκος έκανε έναν μόνο γάμο, με τη Μόνα Μακχένρυ το 1956, με την οποία διαζεύχθηκαν το 1981. Απέκτησαν δύο τέκνα, από τα οποία ο Νίκολας Κολίκος έγινε επίσης ηθοποιος. Ο Τζων Κολίκος απεβίωσε σε ηλικία 71 ετών, μετά από μία σειρά καρδιακών προσβολών, στο Τορόντο του Καναδά. Είχε τιμηθεί με την ανώτατη τιμητική διάκριση που απονέμει η επαρχία Οντάριο του Καναδά, το «Τάγμα του Οντάριο».
Εξωτερικοί σύνδεσμοι
Κατηγορία:Ελληνοκαναδοί Κατηγορία:Καναδοί άνδρες ηθοποιοί κινηματογράφου Κατηγορία:Καναδοί άνδρες ηθοποιοί τηλεόρασης Κατηγορία:Καναδοί άνδρες ηθοποιοί φωνής
2504 Γκαβιόλα
Ο Γκαβιόλα (Gaviola) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1967 από τους αστρονόμους Κάρλος Ούλρικο Θέσκο (Αργεντινός) και `Αρνολντ Ρ. Κλέμολα (από τις ΗΠΑ), που παρατηρούσαν από το Ελ Λεονθίτο της Αργεντινής, και πήρε το όνομά του προς τιμή του Αργεντινού αστροφυσικού Ραμόν Ενρίκε Γκαβιόλα (Ramón Enrique Gaviola, 1900-1989).
Φυσικά χαρακτηριστικά
Ο φασματικός τύπος του Γκαβιόλα είναι Sq (λιθώδης). Τα υπόλοιπα φυσικά χαρακτηριστικά του είναι άγνωστα.
Πορεία της Ομόνοιας στα ευρωπαϊκά κύπελλα ποδοσφαίρου
Η Ομόνοια Λευκωσίας συμμετέχει στα ευρωπαϊκά κύπελλα ποδοσφαίρου από την περίοδο 1965-66. Είναι η δεύτερη κυπριακή ομάδα με τις περισσότερες συμμετοχές στις ευρωπαϊκές διοργανώσεις. Μετράει δύο συμμετοχές στους ομίλους του Γιουρόπα Λιγκ και μία συμμετοχή στους ομίλους του Κόνφερενς Λιγκ.
Ιστορική επισκόπηση και σημαντικότερα γεγονότα
Η Ομόνοια συμμετέχει στα ευρωπαϊκά κύπελλα ποδοσφαίρου από την περίοδο 1965-66. Για μεγάλο χρονικό διάστημα ήταν η κυπριακή ομάδα με τις περισσότερες συμμετοχές στις ευρωπαϊκές διοργανώσεις. Μάλιστα, είχε δημιουργήσει ρεκόρ συνεχόμενων συμμετοχών (17) για κυπριακή ομάδα (1975-76 έως το 1991-92).
Συμμετείχε για πρώτη φορά στο Κύπελλο Κυπελλούχων 1965-66, αντιμετωπίζοντας τον Ολυμπιακός Πειραιώς, από τον οποίο αποκλείστηκε. Η πρώτη πρόκριση ήλθε στο Κύπελλο Πρωταθλητριών 1972-73, όπου απέκλεισε την ιρλανδική Γουότερφορντ Γιουνάιτεντ. Την περίοδο 1974-75, έχοντας αποκτήσει δικαίωμα συμμετοχής στο Κύπελλο Πρωταθλητριών 1974-75 αποσύρθηκε λόγω της Τουρκικής εισβολής στην Κύπρο.
Τη δεκαετία του 1970 κατάφερε να εξασφαλίσει ακόμη μια πρόκριση, επί της ΦΑ Ρεντ Μπόις Ντιφερντάνζ στο Κύπελλο Πρωταθλητριών 1979-80. Στον επόμενο γύρο αντιμετώπισε τον πανίσχυρο την τότε επόχή ΑΦΚ Άγιαξ. Στον πρώτο αγώνα, στην Ολλανδία, η Ομόνοια ηττήθηκε με 10-0. Ωστόσο, στον επαναληπτικό στο Μακάρειο Στάδιο η Ομόνοια κέρδισε τον Άγιαξ με 4-0, προκαλώντας διθυραμβικά σχόλια από τα ευρωπαϊκά μέσα μαζικής ενημέρωσης. Τη δεκαετία του 1980 η Ομόνοια εξασφάλισε ακόμη δύο προκρίσεις. Στο Κύπελλο Πρωταθλητριών 1985-86 απέκλεισε τη μαλτέζικη Ραμπάτ Άγιαξ ΦΚ και στο Κύπελλο Πρωταθλητριών 1987-88 την ιρλανδική Σάμροκ Ρόβερς.
Από τη δεκαετία του 1990 η Ομόνοια, όπως και οι υπόλοιπες κυπριακές ομάδες, εξασφάλιζε αρκετές προκρίσεις. Ωστόσο, δεν μπορούσε να αποκλείσει περισσότερους από ένα αντιπάλους ανά περίοδο. Αυτό σταμάτησε την περίοδο 2008-09, συμμετέχοντας στο Κύπελλο ΟΥΕΦΑ 2008-2009. Αφού απέκλεισε στον πρώτο προκριματικό την ΦΚ Μιλάνο Κουμανόβο, κατάφερε να αποκλείσει στο δεύτερο προκριματικό την ΑΕΚ Αθηνών, την οποία κέρδισε με 1-0 εκτός έδρας. Στον επόμενο γύρο αντιμετώπισε την Μάντσεστερ Σίτι από την οποία αποκλείστηκε με δύο ήττες με στενό σκορ (1-2).
Συμμετέχοντας στα πλέι-οφ του Γιουρόπα Λιγκ 2010–11, βρέθηκε πολύ κοντά στην είσοδο της στους ομίλους της διοργάνωσης. Παρόλο που είχε ηττηθεί με 0-1 στην έδρα της από την ΦΚ Μεταλίστ Χάρκιβ, στον επαναληπτικό προηγήθηκε με 2-0. Ωστόσο, ισοφαρίστηκε σε 2-2 και αποκλείστηκε. Την επόμενη περίοδο συμμετείχε και πάλι στα πλέι-οφ του Γιουρόπα Λιγκ 2011–12 και βρέθηκε και πάλι πολύ κοντά στην είσοδο της στους ομίλους. Αντιμετώπισε την ΦΚ Ρεντ Μπουλ Σάλτσμπουργκ την οποία κέρδισε εντός έδρας με 2-1. Στον επαναληπτικό έχασε με 1-0 και αποκλείστηκε λόγω του εκτός έδρας τέρματος.
Πολύ κοντά στην είσοδο σε ομίλους ευρωπαϊκής διοργάνωσης έφτασε και την περίοδο 2014-15 συμμετέχοντας στο Γιουρόπα Λιγκ 2014-15. Αφότου απέκλεισε για δεύτερη φορά στην ιστορία της δύο αντιπάλους, στα πλέι-οφ της διοργάνωσης αντιμετώπισε την ΦΚ Ντιναμό Μόσχας. Στον πρώτο αγώνα οι δύο ομάδες έφεραν ισοπαλία 2-2. Στον επαναληπτικό το αποτέλεσμα ήταν 1-1 μέχρι και τα τελευταία λεπτά, σκορ που εξασφάλιζε την πρόκριση στην Ομόνοια. Ωστόσο, η ρωσική ομάδα ισοφάρισε στις καθυστερήσεις και εξασφάλισε την πρόκριση.
Την περίοδο 2020-21 προκρίθηκε για πρώτη φορά σε όμιλο ευρωπαϊκής διοργάνωσης, στους ομίλους του Γιουρόπα Λιγκ 2020-21. Αντίπαλοι ήταν η ΠΣΦ Αϊντχόφεν, η Γρανάδα ΚΦ και ο ΠΑΟΚ. Η Ομόνοια τερμάτισε στην τέταρτη θέση και αποκλείστηκε. Την επόμενη περίοδο προκρίθηκε στους ομίλους του Γιουρόπα Κόνφερενς Λιγκ 2021-22. Αντίπαλοι ήταν η ΦΚ Βασιλεία, η Καραμπάγ ΦΚ και η ΦΚ Καϊράτ. Η Ομόνοια τερμάτισε στην τρίτη θέση και αποκλείστηκε.
Αναλυτική ευρωπαϊκή πορεία
1: Και οι δύο αγώνες έγιναν στη Γερμανία.
Στατιστικά
Έως και την περίοδο 2021-22.
Συνολικές συμμετοχές
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.
Καζανόβα Έλβο
Το Καζανόβα Έλβο (ιταλικά: Casanova Elvo) είναι ιταλικός δήμος στην Επαρχία του Βερτσέλλι, στην περιφέρεια του Πεδεμοντίου. Βρίσκεται σε απόσταση 16χμ. περίπου από το Βερτσέλλι.
Πορεία της Ομόνοιας στα ευρωπαϊκά κύπελλα ποδοσφαίρου
Στατιστικά ανά χώρα
Η Ομόνοια έχει αντιμετωπίσει αντιπάλους από 35 διαφορετικές χώρες.
Καζανόβα Έλβο
Συνορεύει με τους εξής δήμους: Βιλλαρμπόιτ, Κολλομπιάνο, Ολτσενένγκο, Σαν Τζερμάνο Βερτσελλέζε, Σαντιά, και Φορμιλιάνα.
Πορεία της Ομόνοιας στα ευρωπαϊκά κύπελλα ποδοσφαίρου
Στατιστικά ανά χώρα
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.
Στατιστικά ανά αντίπαλο
Η Ομόνοια έχει αντιμετωπίσει συνολικά 69 διαφορετικούς αντιπάλους.
Καζανόβα Έλβο
Ιστορία
Η πόλη ήταν κατά την περίοδο της ρωμαϊκής αυτοκρατορίας κάστρο κοντά στον ποταμό Έλβο, ωστόσο αναφέρεται για πρώτη φορά το 962, οπότε και παραχωρήθηκε από τον Όθωνα Α' στον Αίμονα, κόμη του Βερτσέλλι.
Ευρήματα του κάστρου από τα ρωμαϊκά χρόνια καθώς επίσης και από τον Μεσαίωνα είναι εμφανή στην είσοδο του οικισμού, κατά μήκος της via Gramsci. Το τετράγωνο κτίριο με την εσωτερική αυλή, αν και έχει υποστεί σημαντικές μεταβολές, αποτελεί σημαντική έκφραση πύργου του 15ου αιώνα, καθώς επίσης και αρχαίας οχύρωσης, της οποίας μέρος του πύργου αποτελεί σημέρα. Στο τέλος της via Gramsci βρίσκεται ο ναός του Σαν Μαρτίνο, ο οποίος ανακατασκευάστηκε το 1694, μετά τις ζημιές που υπέστη από μια υπερχείλιση του Έλβο, ενώ μεταβλήθηκε τελείως και η δομή του ναού το 1905 σε νεογοτθικό λομβαρδικό ρυθμό.
Πορεία της Ομόνοιας στα ευρωπαϊκά κύπελλα ποδοσφαίρου
Στατιστικά ανά αντίπαλο
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.
Εξωτερικοί σύνδεσμοι
Ομόνοια Κατηγορία:Ομόνοια Λευκωσίας (ποδόσφαιρο ανδρών)
Καζανόβα Έλβο
Δημογραφική εξέλιξη
Οι 239 κάτοικοι χωρίζονται σε 110 οικογένειες. Έτσι, κάθε οικογένεια αποτελείται από 2,24 άτομα.
Οικονομία
Μόνο οι 28 κάτοικοι του δήμου ή το 11,38% απασχολούνται και εκπροσωπούν το εργατικό δυναμικό.
Υπάρχουν 2 βιομηχανίες που απασχολούν 7 εργαζόμενους ή το 25% του εργατικού δυναμικού, 3 εταιρείες υπηρεσιών που απασχολούν 6 εργαζομένους ή το 21,43% του εργατικού δυναμικού, 5 άλλες εταιρείες απασχολούν 9 εργαζομένους ή το 32,14% του εργατικού δυναμικού ενώ το υπόλοιπο 21,43% ή 6 εργαζόμενοι απασχολείται σε διοικητικές λειτουργίες.
Παραπομπές
Κατηγορία:Δήμοι της Επαρχίας του Βερτσέλλι Κατηγορία:Ρωμαϊκές πόλεις
Έμπεδο
Με την ονομασία έμπεδα προσδιορίζονταν παλαιότερα μέχρι τον Δεύτερο Παγκόσμιο Πόλεμο οι συγκροτούμενες σύμφωνα με τα υφιστάμενα τότε σχέδια επιστράτευσης υπηρεσίες ή μονάδες με στόχο την αναπλήρωση αντίστοιχης οργανικής υπηρεσίας ή μονάδας που είχε απομακρυνθεί από την έδρα της. Τα σχέδια επιστράτευσης καθόριζαν τον αριθμό τους, το είδος τους και το πού θα βρίσκονταν.
Σκοποί των εμπέδων
α) η εξασφάλιση της συνέχειας της λειτουργίας μιας στρατιωτικής υπηρεσίας στο εσωτερικό της χώρας, β) ο ανεφοδιασμός του στρατού εκστρατείας με άνδρες και πολεμικό υλικό, γ) η υποδοχή των στρατιωτών που επέστρεφαν στα μετόπισθεν για οποιοδήποτε λόγο (τραυματίες και ασθενείς στο στάδιο της ανάρρωσης, αδειούχοι κ.λπ.). Ήταν άρα τα έμπεδα είτε διοικήσεις που υποκαθιστούσαν όσες είχαν κινητοποιηθεί και μεταβεί στο μέτωπο, κάνοντας και τη δουλειά τους, είτε μονάδες συγκέντρωσης και εκπαίδευσης του προσωπικού που βρισκόταν στα μετόπισθεν, εκείνων που αργότερα κατατάσσονταν ή εκείνων που γύριζαν από τη ζώνη επιχειρήσεων. Αντικείμενό τους ακόμη η συντήρηση του υλικού, η κάλυψη των απωλειών του στρατού εκστρατείας ή η ενίσχυσή του με νέες δυνάμεις, και η φρούρηση στρατηγικής σημασίας περιοχών των μετόπισθεν. Έμπεδα λειτουργούσαν όχι μόνο στα μετόπισθεν αλλά και στη ζώνη επιχειρήσεων, τα αποκαλούμενα κινητά έμπεδα, προκειμένου να καλύπτονται αμέσως οι απώλειες των μαχομένων μονάδων. Τα κινητά έμπεδα ακολουθούσαν τις μονάδες στις οποίες ανήκαν, και αποτελούσαν κέντρα υποδοχής των ανδρών που στέλνονταν από τα μετόπισθεν, στα οποία συνεχιζόταν η εκπαίδευσή τους πριν πάνε στο μέτωπο. Κινητά έμπεδα είχαμε για πρώτη φορά στον ελληνικό στρατό το 1917 κατά τη διάρκεια του Πρώτου Παγκοσμίου Πολέμου.
Ιστορία
Η οργάνωση των εμπέδων των ελληνικών ενόπλων δυνάμεων ξεκίνησε αρχικά με εισήγηση το 1907 του τότε διαδόχου Κωνσταντίνου κατά τα πρότυπα του αυτοκρατορικού γερμανικού πεζικού. Τότε εκπονήθηκαν και τα πρώτα σχέδια επιστράτευσης. Τελικά ο όρος «έμπεδα» καταργήθηκε, έναντι του σύγχρονου όρου «κέντρο εκπαίδευσης» που διατηρούν μόνιμα όλα τα Όπλα και τα Σώματα Ασφαλείας, π.χ. Κέντρο Εκπαίδευσης Παλάσκας του ναυτικού, κέντρο εκπαίδευσης καταδρομών, κέντρο εκπαίδευσης διαβιβάσεων κ.λπ.
Πηγές
Κατηγορία:Στρατιωτικοί σχηματισμοί Κατηγορία:Στρατιωτική τακτική
Αρχαιολογικό Μουσείο Σητείας
Το Αρχαιολογικό Μουσείο Σητείας είναι μουσείο στη Σητεία της Κρήτης, στην Ελλάδα. Η συλλογή του αποτελείται από ευρήματα της Μινωικής εποχής από τη Σητεία, τη Ζάκρο, τoν Πετρά και το Παλαίκαστρο.
Εξωτερικοί σύνδεσμοι
Σητεια Κατηγορία:Κτίρια και κατασκευές στο Λασίθι
1428 Μομπάσα
Η Μομπάσα (Mombasa) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,104. Ανακαλύφθηκε το 1937 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την ομώνυμη πόλη και λιμάνι της Κένυα.
Φυσικά χαρακτηριστικά
Η μέση διάμετρος της Μομπάσα εκτιμάται σε 56,64 χιλιόμετρα. Ο φασματικός τύπος της είναι Xc, ενώ το γεωμετρικό άλβεδό της είναι 0,0240 (η επιφάνειά της είναι πιο μαύρη από ένα κομμάτι κάρβουνο). Η Μομπάσα περιστρέφεται γύρω από τον εαυτό της μία φορά κάθε 14 ως 20 ώρες περίπου.
Εξωτερικοί σύνδεσμοι
Μομπασα
Ιστακσίουατλ
thumb|250px|Το Ιστακσίουατλ από την πόλη [[Αμεκαμέκα, Πολιτεία του Μεξικού]] Το Ιστακσίουατλ (ισπανικά: Iztaccíhuatl [istakˈsiwatɬ]) είναι ένα βουνό 5.230 μέτρων, είναι η τρίτη ψηλότερη κορυφή του Μεξικού μετά το Πίκο ντε Ορισάμπα 5,636 μ και Ποποκατέπετλ 5,426 μ. Το όνομα προέρχεται από τη γλώσσα Νάουατλ Iztac (Ίζτακ) = Λευκό και Cíhuatl (Σίουατλ) = Γυναίκα,  Ιζτακσίουατλ (Iztaccíhuatl) = λευκή γυναίκα, το όνομα απεικονίζει τις τέσσερις μεμονωμένες κορυφές καλύπτονται με χιόνι, που απεικονίζουν το κεφάλι, το στήθος, τα γόνατα και τα πόδια της κοιμισμένης γυναίκας όταν βλέπουν από την ανατολή ή τη δύση.